OpenLLM-France/wikimedia huggingface dataset:
# Línia evolutiva de Popplio

Aquesta línia evolutiva de Pokémon inclou Popplio, Brionne i Primarina

## Popplio

Popplio (アシマリ Ashimari en japonès) és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.
És un dels tres Pokémon inicials de la regió d'Alola juntament amb Rowlet i Litten.

### Etimologia

El seu nom prové de les paraules hawaianes pōpō (pilota) i del nom hawaià de la foca monjo de Hawaii ilio holo i ka uaua (que significa literalment "gos que corre en aigües hostils"

### Biologia

Popplio és un Pokémon lleó marí que pot fer trucs i formar bombolles d'aigua amb el seu nas de payaso.

## Brionne

Brionne (オシャマリ Osyamari en japonès) és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

### Etimologia

El seu nom prové de les paraules angleses brio (brio), brine (salmorra) i marine (marí).

### Biologia

Está basat en un lleó marí i una ballarina.

## Primarina

Primarina (アシレーヌ Ashirene en japonès) és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

### Etimologia

El seu nom prové de prima donna (primera cantant d'una òpera) i marina (relacionat amb el mar)

### Biologia

Está basat en un lleó marí, en una sirena i una cantant d'òpera.

## Referències

* ↑ «Pokemon Franchise Approaches 150 Million Games Sold», 08-05-2008. Arxivat de l'original el 2008-05-08. [Consulta: 17 febrer 2024].
* ↑ «Popplio» (en castellà). [Consulta: 17 febrer 2024].
* ↑ Frank, Allegra. «Take a closer look at Pokémon Sun and Moon's new monsters» (en anglès), 10-05-2016. [Consulta: 18 febrer 2024].
* ↑ «Brionne» (en castellà). [Consulta: 18 febrer 2024].
* ↑ «Primarina» (en castellà). [Consulta: 19 febrer 2024].
# Sant Martí del Forn de Vidre

Sant Martí del Forn de Vidre és una església de la Jonquera inclosa a l'Inventari del Patrimoni Arquitectònic de Catalunya.

## Descripció

L'església, situada a tres quilòmetres de la Jonquera, té sola nau, amb capçalera trilobulada i coberta a dues aigües. La capçalera consta de dues absidioles i un absis. Les absidioles que actuen a manera de creuer i són semicirculars a l'exterior i de ferradura a l'interior, i tenen coberta de quart d'esfera. L'absis es cobreix en volta de canó per acabar en quart d'esfera. L'arc triomfal té impostes en tall de bisell. Al mur nord de la nau hi ha una porta, enlairada respecte del sòl, d'arc ultrapassat; actualment està tapiada. L'aparell és de pedres de granit poc retocades, essent la capçalera gairebé construïda seguint opus spicatum. Al sud de l'església hi ha un petit oratori del segle XVI/XVII.

## Història

Monsalvatge recull la tradició segons la qual aquesta església seria manada construir per Carlemany després d'una derrota sobre els sarraïns a Rosselló. Aquest fet al·ludeix a la fundació d'esglésies per part de Carlemany; fenomen relativament freqüent a la tradició catalana de l'època i el trobem també en relació a altres esglésies: Santa Maria del Camp (Garriguella) i Sant Martí de Fenollar (Vallespir). S'hauria de conextualuitzar dins d'aquella exaltació tant política com religiosa a la que fou sotmesa la figura del rei carolingi que arribà a convertir-se en un personatge mític i llegendari. J. Badia, per contra, data aquest temple del segle x. Pensa que es tracta d'un edifici força interessant perquè les esglésies amb capçalera tripartita que es conserven a Catalunya són d'èpoques més tardanes. L'església mostra un patent primitivisme degut a la planta irregular de la seva capçalera. S'ha al·ludit a la possibilitat que l'església fos dedicada a la Trinitat degut a la presència d'un oratori, tot i que d'època molt tardana, i sobretot, pel tipus de capçalera trilobulada.

## Referències

* 1 2 «Sant Martí del Forn de Vidre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
* ↑ FALTA REFERÈNCIA.
* ↑ FALTA REFERENCIA.
# Kehmen

Kehmen (en luxemburguès: Kiemen; en alemany: Kehmen) és una vila de la comuna de Bourscheid situada al districte de Diekirch del cantó de Diekirch. Està a uns 33 km de distància de la ciutat de Luxemburg.

## Referències

* ↑ «Kehmen». [Consulta: 5 octubre 2015].
# Teresa de la Carrera y Vega

Teresa de la Carrera y Vega (Madrid, ca. 1579 - ca. 1633), de nom religiós Teresa de Jesús, va ser una religiosa agustina recol·lecta castellana.
Nascuda a Madrid en una rica família noble, va ser l'única filla de Pedro de la Carrera i de Francisca de la Vega, veïns i naturals de Madrid. Als 13 anys va demostrar vocació religiosa, raó per la qual el 1592 va prendre l'hàbit d'agustina recol·lecta al convent de Santa Isabel de la vila. Com a germana, en va ser una de les més distingides per la seva virtut. D'acord amb Alonso de Villerino, també va obrar alguns miracles. Un d'ells té a veure amb la reina Margarida d'Àustria, muller de Felip III, que incapaç de quedar-se embarassada, va acudir a la religiosa i aquesta, lligant-li una sivella, va fer que, poc després, el 1605, pogués quedar-se embarassada i donar a llum, el 1605, al futur Felip IV. Això feu que la reina tingués molta estima per la monja. Va morir, segons sembla, el 1633, any en què es va imprimir un sermó en el seu honor de la mà de fra Pedro Vázquez.

## Referències

* 1 2 3 Reunión de eclesiásticos y literatos. Biografía eclesiástica completa (en castellà). vol. 3. Madrid i Barcelona: D. Eusebio Aguado y D. J. M. de Grau y Compañía, 1850, p. 450.
* 1 2 3 4 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 125.
* 1 2 Villerino, Alonso de. Esclarecido solar de las religiosas recoletas de nuestro padre San Agustín y vidas de las isignas hijas de sus conventos (en castellà). Madrid: Imprenta de Bernardo de Villa-Diego, 1690, p. 31-36.
# Serra de la Garita

La Serra de la Garita és una serra situada al municipi d'Aitona a la comarca del Segrià, amb una elevació màxima de 221,6 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colette Marchand

Colette Marchand (París, França, 29 d'abril de 1925 - Bois-le-Roi, França, 5 de juny de 2015) és una ballarina i actriu francesa coneguda per haver estat nominada a l'Oscar a la millor actriu secundària per Moulin Rouge.

## Biografia

Colette Marchand no era una veritable actriu. Era una ballarina d'èxit a França, que, per tal d'augmentar la seva fama es va moure i va començar a treballar a Broadway, on es va convertir en ballarina principal diversos anys. Destacar les danses a Les Ballets de París (1949 i 1950) de Roland Petit i Two on the Aisle (1951) .
El 1952 va ser llançada com Marie Charlet a la pel·lícula Moulin Rouge , cosa que li va donar la fama per Amèrica i més enllà, havent estat nominada pel seu debut a l'Oscar a la Millor Actriu secundària. En aquest temps, també va ser objecte d'alguns serveis fotogràfics, principalment relacionats amb la dansa .No obstant això, la seva carrera mai va enlairar-se, de fet va treballar només en dues pel·lícules més, musicals, el 1954, Ungarische Rhapsodie i Par ordre du tsar. El mateix any va participar en un curtmetratge, que també era musical: Romantic Youth.

## Filmografia

* 1951: Traité de bave et d'éternité (veu) d'Isidore Isou
* 1952: Moulin Rouge de John Huston: Marie Charlet
* 1954: Ungarische Rhapsodie de Peter Berneis i André Haguet: Caroline von Say-Wittgenstein
* 1954: Par ordre du tsar d'André Haguet: Princesa Caroline

## Premis i nominacions
### Premis

* 1953: Globus d'Or a la millor nova promesa femenina per Moulin Rouge

### Nominacions

* 1953: Oscar a la millor actriu secundària per Moulin Rouge
* 1954: BAFTA a la millor nova promesa per Moulin Rouge

## Referències

* ↑ Notice sur lesGensducinema.com Per més detalls, http://data.bnf.fr/15077874/colette_marchand/
* ↑ «Colette Marchand, premis». The New York Times.
* ↑ «Colette Marchand». Imdb.
* ↑ «filmografia de Colette Marchand». The New York Times.
# Fortunià

⇦ CAMBRIÀ ⇨ :
| Període | Sèrie | Estatge | Edat (Ma) |
| Cambrià | Furongià | Desè estatge | ~ 489,5 |
| Cambrià | Furongià | Jiangshanià | ~ 494 |
| Cambrià | Furongià | Paibià | ~ 497 |
| Cambrià | Miaolingià | Guzhanguià | ~ 500,5 |
| Cambrià | Miaolingià | Drumià | ~ 504,5 |
| Cambrià | Miaolingià | Wuliuà | ~ 509 |
| Cambrià | Segona sèrie | Quart estatge | ~ 514 |
| Cambrià | Segona sèrie | Tercer estatge | ~ 521 |
| Cambrià | Terranovià | Segon estatge | ~ 529 |
| Cambrià | Terranovià | Fortunià | 541,0 ± 1,0 |
El Fortunià és el primer estatge faunístic del Cambrià. Comprèn el temps entre fa 541,0 ± 1,0 milions d'anys i fa ~ 529 milions d'anys. Segueix el període Ediacarià, del Neoproterozoic, i precedeix el segon estatge del Cambrià, que encara no té nom.
És el més antic dels dos estatges que formen la sèrie del Terranovià. La seva base es defineix com a la primera aparició de l'icnofòssil Treptichnus pedum. Encara no s'ha definit formalment el límit superior del Fortunià, que també és la base del segon estatge del Cambrià, però se sap que correspondrà a l'aparició d'una espècie d'arqueociat o «fauna petita amb closca» fa ~ 529 milions d'anys.

## Etimologia

El nom «Fortunià» deriva d'una part de la península de Burin, el poble de Fortune, que està situat a prop de l'EGL i la Badia de Fortune.

## Referències

* ↑ «Global Boundary Stratotype Section and Point» (en anglès). International Commission of Stratigraphy. [Consulta: 2 novembre 2012].
* ↑ Landing, E. «THE BASE OF THE CAMBRIAN: TERRENEUVIAN SERIES AND FORTUNIAN STAGE» (en anglès). [Consulta: 2 novembre 2012].
# Línia evolutiva de Scyther

Scyther i Scizor són personatges ficticis de la franquícia de videojocs de Pokémon

## Scyther

Scyther és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i volador i evoluciona a Scizor.

## Scizor

Scizor és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i acer.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Scyther a Bulbapedia (anglès)
* Scizor a Bulbapedia (anglès)
Espècies de Pokémon :
# Senat d'Illinois

El Senat d'Illinois o Illinois Senate és la cambra alta de l'Assemblea general d'Illinois i la legislatura d'Estat d'Illinois. Aquesta cambra fou creada per la Constitució d'Illinois el 1818.

## Funcionament

El Senat d'Illinois està compost de 59 senadors que són escollits en diferents circumscripcions per a un mandat de dos o quatre anys. La cambra es reuneix a Springfield (Illinois).

## Composició

| Afiliació | membres | membres | Total | |
| Afiliació | demòcrates | republicans | Total | Vacants |
| Legislatura anterior | 37 | 22 | 59 | - |
| Composició actual | 37 | 22 | 59 | - |
| Percentatge | 62,7% | 37,3% | | |

## Líders

* John Cullerton (D), president del Senat d'Illinois
* James Clayborne (D), líder de la majoria demòcrata
* Christine Radogno (R), líder de la minoria republicana

## Referències

* ↑ https://web.archive.org/web/20121007180439/http://2010.census.gov/news/pdf/apport2010_table4.pdf
* ↑ Illinois Constitution Article IV, Section 2(b) http://www.ilga.gov/commission/lrb/con4.htm

## Enllaços externs

* Web del Senat d'Illinois
* Republicans al Senat d'Illinois Arxivat 2007-02-23 a Wayback Machine.
* Demòcrates al Senat d'Illinois
* Legislatura d'Illinois a Project Vote Smart
* Illinois campaign financing a FollowTheMoney.org
# Bruay-la-Buissière

Bruay-la-Buissière és un municipi francès, situat al departament del Pas de Calais i a la regió dels Alts de França. L'any 1999 tenia 23.998 habitants.
# Ratpenat de ferradura de Pearson

El ratpenat de ferradura de Pearson (Rhinolophus pearsoni) és una espècie de ratpenat que es troba a Bhutan, Xina, l'Índia, Laos, Malàisia, Myanmar, el Nepal, Tailàndia i el Vietnam.

## Referències

* Fordham et al. (2006). Ratpenat de ferradura de Pearson. Llista Vermella de la UICN, Unió Internacional per a la Conservació de la Natura, 2006. Consultat el 09-12-2007 (en anglès).
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Teresa de Portugal i de Barcelona

Teresa de Portugal coneguda com a Teresa la Inquebrantable (Coïmbra, 1181 - Lorvão, 1250) fou infanta de Portugal i reina consort de Lleó (1191-1194). És venerada com a beata per l'Església catòlica.

## Orígens familiars

Filla gran de Sanç I de Portugal i la seva esposa Dolça de Barcelona. Per línia materna era neta del comte de Barcelona Ramon Berenguer IV i de la reina d'Aragó Peronella d'Aragó. Era germana de Sança i de Mafalda que, com ella, van ser monges i, amb el temps, van ser beatificades.

## Núpcies i descendents

Es casà el 1191 a Guimaraes amb el rei Alfons IX de Lleó. D'aquesta unió tingueren:
* l'infant Ferran de Lleó (1192-1214)
* la infanta Sança de Lleó (1193-v 1243)
* la infanta Dolça de Lleó (1194-v 1243)
* Monestir de São Mamede de Lorvão, on va retirar-se i morir la reina
* Sepulcre de Teresa al monestir de Lorvão, amb urna d'argent de 1715

## Anul·lació del matrimoni

Teresa de Portugal tingué tres fills amb Alfons de Lleó però la seva unió fou invalidada per decret papal el 1194 adduint qüestions de consanguinitat, ja que ambdós eren cosins.
Aquell mateix any, Teresa retornà a Coïmbra, on el seu pare li va fer donació del monestir benedictí de Lorvão, que va reformar d'acord amb la regla de l'Orde del Cister. Arribà a tenir 300 monges.
El 1230 Alfons de Lleó va morir, havent tingut més fills amb la seva segona esposa Berenguera de Castella. Aquesta segona unió també fou anul·lada per consanguinitat. Llavors esclatà un conflicte entre els hereus d'Alfons. Alfons IX de Lleó havia llegat el regne de Lleó a les seves dues filles Sança de Lleó i Dolça de Lleó, tingudes pel primer matrimoni. Teresa de Portugal, convençuda per Berenguera de Barcelona, va aconseguir la renúncia de les seves dues filles als drets sobre la corona de Lleó pel Tractat de Terceries. Ambdues infantes de Lleó van rebre com a contrapartida una gran quantitat de diners així com certs privilegis cedint els seus drets al seu germà Ferran III de Castella.
Teresa de Portugal, després de la pugna per la successió, va retornar al convent que havia reformat i s'hi reclogué vivint com a monja. Va morir allà el 18 de juny de 1250.

## Beatificació

El 13 de desembre de 1705 Teresa de Portugal fou beatificada pel Papa Climent XI mitjançant la butlla papal Sollicitudo Pastoralis Offici, al costat de la seva germana Sança de Portugal.
La seva festivitat religiosa segons l'església Catòlica se celebra el dia 17 de juny.
# Sant Pancraç

Sant Pancraç és el nom dels següents personatges:
* Sant Pancraç de Roma, màrtir del s. III
* Sant Pancraç de Portvendres, eremita llegendari, mestre de Sant Eudald
* Sant Pancraç de Taormina.
# Comtat de Dallas (Texas)

El comtat de Dallas de Texas (en anglès: Dallas County, Texas) és un comtat administratiu dels Estats Units dins l'estat de Texas es troba dins l'àrea metropolitana de Dallas–Fort Worth–Arlington. En el cens de 2010 aquest comtat tenia 2.368.139 habitants i és el novè comtat més poblat dels Estats Units. El comtat de Dallas de Texas va ser fundat l'any 1846 i rep el nom de George Mifflin Dallas, qui va ser el onzè vicepresident dels Estats Units.
La seu del comtat és a Dallas la qual també és la ciutat més gran del comtat i la tercera més gran de Texas.

## Geografia

Aquest comtat té una superfície de 2.352 km².

## Ciutats i viles

| Addison Balch Springs Cedar Hill$^†$ Carrollton$^†$ Cockrell Hill Combine$^†$ Coppell$^†$ Dallas$^†$ | DeSoto Duncanville Farmers Branch Ferris$^†$ Garland$^†$ Glenn Heights$^†$ Grand Prairie$^†$ Grapevine$^†$ | Highland Park Hutchins Irving Lancaster Lewisville$^†$ Mesquite$^†$ Ovilla$^†$ Richardson$^†$ | Rowlett$^†$ Sachse$^†$ Sand Branch (sense incorporar) Seagoville$^†$ Sunnyvale University Park Wilmer Wylie$^†$ |
$^†$Indica una municipalitat les fronteres físiques de la qual s'estenen més enllà del comtat de Dallas

## Referències

* ↑ United States Census Bureau. «2010 Census Data». United States Census Bureau. Arxivat de l'original el 6 de juliol 2011. [Consulta: 20 December 2011].

## Enllaços externs

* Comtat de Dallas - Lloc web oficial
# Fronteira

Fronteira és un municipi portuguès al districte de Portalegre (regió d'Alentejo, subregió de l'Alto Alentejo). L'any 2006 tenia 3.286 habitants. Limita al nord amb Alter do Chão, a l'est amb Monforte, al sud-est amb Estremoz, al sud amb Sousel i a l'oest amb Avis.
La carta foral del concelho fou concedida per Manuel I de Portugal l'1 de juny de 1512.

## Població

Població del concelho de Fronteira (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2182 | 2366 | 3385 | 4774 | 7063 | 4452 | 4122 | 3732 | 3422 |

## Freguesies

* Cabeço de Vide
* Fronteira
* São Saturnino
# Serra de Comiols

La Serra de Comiols és una serra bàsicament del terme municipal d'Artesa de Segre, a la comarca de la Noguera, però que és fronterera i s'estén uns metres cap a dins del Pallars Jussà, en els termes d'Isona i Conca Dellà (antic terme de Benavent de Tremp) i de Gavet de la Conca (antic terme de Sant Salvador de Toló). A més, en bona part és la serra que separa les dues comarques suara esmentades.
És, a més, l'extrem de llevant del Montsec de Rúbies, amb el qual connecta a la zona de la Mare de Déu de Bonrepòs. El seu extrem sud-oest és a l'enclavament de Montadó, pertanyent a Benavent de Tremp (actualment, terme d'Isona i Conca Dellà), des d'on marca un arc cap al nord-est per adreçar-se en el tram final sempre cap al nord-est, fins a arribar al Coll de Comiols, on enllaça amb la serra del Roc de Benavent, també cap al nord-est. Els seus serrats tributaris surten cap al sud, ja dins de la comarca de la Noguera.
En el punt més alt de la serra, molt proper al Coll de Comiols, hi ha unes antenes de telecomunicacions que enllacen el Pallars Jussà amb la Noguera i la resta del país. La Serra de Comiols és també el lloc de pas de nombroses línies de transport d'energia hidroelèctrica.

## Vegeu també

* Obaga de Sant Salvador.

## Referències

* ↑ «Serra de Comiols». Gran Enciclopèdia Catalana. Barcelona: Grup Enciclopèdia Catalana.
# Burnin' Up

«Burnin' Up» és el primer senzill dels Jonas Brothers del álbum A Little Bit Longer que hi va ser alliberat el 19 de juny a través de Radio Disney, així com altres estacions de radio, y en iTunes el 20 de juny del 2008.

## Informació

La banda va presentar per primera vegada esta cançó en el seu Look Me In The Eyes Tour, així com en els Disney Channel Games del 2008. La seua gira d'estiu, titulada "Burning Up Tour", és el nom d'esta cançó. La cançó també inclou un rap del seu guardaespatlles, Robert "Big Rob" Feggans.

## Vídeo

El vídeo musical de "Burnin 'Up" va ser estrenat després del estreno de Disney Channel Camp Rock en Disney Channel, així com ABC el 21 de juny del 2008. En el vídeo, els germans llegeixen el guió del vídeo i imaginen la forma en que el vídeo funcionarà, en el qual es presenten com estrelles d'acció. Nick com James Bond, Joe com membre de Miami Vice, y Kevin com un mestre de Kung Fú. Els cameos en el vídeo inclouen a Selena Gómez, David Carradine, Robert Davi, Maiara Walsh i Danny Trejo.
El vídeo va ser dirigit per The Malloys.
Encara que hi hagué molta especulació, Carlson Young no apareix en el vídeo.
El vídeo musical ha sigut vist 90 milions de vegades en el seu conter oficial del popular lloc web YouTube.

## Posicionament

| Listas (2008) | Posiciones |
| Alemania Singles Top 100 | 35 |
| Australia ARIA Singles Chart | 31 |
| Austria Top 40 | 39 |
| Canadá Hot 100 | 14 |
| Dinamarca Singles Chart | 39 |
| Irlanda Singles Chart | 21 |
| Italia FIMI Singles Chart | 16 |
| 10+ pedidos MTv México | 1(x8) |
| 100+ pedidos MTv México 2008 | 36 |
| Noruega Singles Chart | 12 |
| Portugal Singles Top 50 | 11 |
| UK Singles Chart | 30 |
| U.S. Billboard Hot 100 | 5 |
| U.S. Billboard Pop 100 | 9 |
Categorías:
* Sencillos de 2008
* Sencillos de Jonas Brothers

## Referències

* ↑ «Burnin' Up» (en anglés). Youtube, 29-03-2013. [Consulta: 7 maig 2019].
# Khvarxis

Els khvarxis (també khwarxis, rus khvarxintsi, els mateixos es refereixen als kedaes hikwa, els khuani o els khvarshal, però de fet no tenen nom comú propi i només nom regionals) són un poble del Caucas, al Daguestan, en diversos petits pobles; el seu hàbitat inicial estava al districte de Tsumadinsky on encara hi ha set establiments: Alt i Baix Inkhokwari (iqqo), Kwantlada (kʼoλoqo), Santlada (zoλuho), Khwarxi (aλʼiqo), Khonokh (honoho) i Khwayni (ečel).
Al cens rus de 1926 hi havia 1019 persones que s'identificaven com a khvarxis parlant la llengua khvarxi. El 1944 foren deportats al districte de Vedeno a la mateixa república però el 30% van retornar quan van poder el 1957 i la resta va emigrar a altres districtes. Als seus establiments originals només hi viuen avui dia uns 1500 khvarxis i la resta viu en altres punts. La regió original està aïllada i això els permet conservar la llengua i costums però estan sent absorbits pels àvars. Són musulmans sunnites de l'escola xafiïta. Es dediquen a la ramaderia, agricultura en terrasses i artesania.

## Referències

* Enciclopèdia de l'Islam, V, 83-84